a Kormányzati igazgatásról szóló 2018. évi CXXV. törvény 83. §-a alapján

pályázatot hirdet

a

Zalaegerszegi Járási Hivatal

Gyámügyi Osztályán

**gyámügyi ügyintézői feladatainak**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

8900 Zalaegerszeg, Kazinczy tér 4.

**Az álláshelyen ellátandó feladatkörök:**

Gyámügyi feladatkör

**Ellátandó feladatok:**

A gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendelet által előírt gyámhatósági feladatok ellátása.

Gyermekek érdeke védelmében: a gyermekek ideiglenes hatállyal történő elhelyezésével, szülői felügyeleti jog feléledésével és megszűnésével, gyermekek védelembe vételével, megelőző pártfogás elrendelésével és ezek megszüntetésével, gyermekek nevelésbe vételével, nevelésbe vett gyermekek kapcsolattartásával kapcsolatos ügyek intézése. Nevelésbe vétel megszüntetésével, utógondozás és utógondozói ellátás elrendelésével, valamint gondozási díj fizetési kötelezettség megállapításával és megszüntetésével kapcsolatos ügyek intézése. A gyermek és büntetés-végrehajtás intézetben vagy javítóintézetben lévő szülője együttes elhelyezéséhez kapcsolódóan a jogszabályban előírt feladatok ellátása. Családi pótlék természetbeni formában történő nyújtásával, felülvizsgálatával, kirendelt eseti gondnok elszámolásának elfogadásával kapcsolatos ügyek intézése.

Gyermek családi jogállása rendezése érdekében: kiskorú apa esetében teljes hatályú apai elismerő nyilatkozat felvétele, eseti gyám, illetve eseti gondnok rendelése a gyermekek részére, amennyiben a jogszabály előírja. Jóváhagyja az anyának kiskorú gyermekével együttes perindítását az apaság vélelmének megdöntése iránt. Megtámadja az apai elismerő nyilatkozatot, ha azt jogszabály megkerülése céljából tették. A terhességét eltitkoló, válsághelyzetben lévő várandós anya és születendő gyermeke érdekében jogszabályban előírt feladatok ellátása.

Örökbefogadással kapcsolatban: dönt a gyermeket örökbe fogadni szándékozók alkalmasságáról, szülő azon jognyilatkozatának felvétele, amelyben hozzájárul gyermeke ismeretlen személy általi örökbefogadásához.

Feljelentések megtételével kapcsolatban: a gyermek veszélyeztetése vagy tartás elmulasztása esetén, valamint a gyermek sérelmére elkövetett bűncselekmény gyanúja esetén büntető feljelentés tervezet elkészítése.

Bírósági perek indításával, valamint perképviselettel kapcsolatban: per indításának, illetve kezdeményezésének előkészítése, valamint perekben való képviselet ellátása: szülői felügyelet gyakorlásának rendezése, szülői felügyelet az egyes szülői felügyeleti jogok gyakorlásának megváltoztatása, a gyermek harmadik személynél történő elhelyezése, a gyermek kiadása iránti perek során. A gyermeket megillető tartási követelés érvényesítése, a szülői felügyelet megszüntetésével vagy visszaállításával, a gondnokság alá helyezés, annak fenntartása, megszüntetése, a számadási kötelezettség, illetve a számadás helyességének megállapításával kapcsolatban.

Szülői felügyeleti joggal kapcsolatban: előkészíti a gyermek és a szülő kapcsolattartásával, a szülő jognyilatkozatának érvényességéhez szükséges jóváhagyásokkal kapcsolatos döntéseket. Döntésre előkészíti a szülői felügyeleti jogkörbe tartozó olyan kérdéseket, amelyekben a szülői felügyeletet együttesen gyakorló szülők nem jutottak egyetértésre. Előkészíti a gyermek családba fogadásával, végleges külföldre távozásával a szülői ház vagy a szülők által kijelölt más tartózkodás hely elhagyásának engedélyezésével, illetve a gyermek házasságkötésének engedélyezésével kapcsolatos ügyeket.

Pénzbeli támogatásokkal kapcsolatban: intézi az otthonteremtési támogatásokkal, valamint a gyermektartásdíj állam általi megelőlegezésével kapcsolatban a gyámhatóság részére előírt feladatokat.

Gyámsággal és gondnoksággal kapcsolatban: a gyermekek részére családbafogadó gyám, gyermekvédelmi gyám, helyettes gyermekvédelmi gyám rendelése, a nevelőszülőt egyes gyámi feladatok ellátására gyámként kirendeli. Ideiglenes gondok, gondnok, hivatásos gondok rendelése és tevékenységük felügyelete. A családbafogadó gyám tevékenységének felügyelete, a gyermekvédelmi gyám és a helyettes gyermekvédelmi gyám tevékenységének irányítása és felügyelete. A gyám és gondnok tisztségéből történő felfüggesztése, elmozdítása, felmentése. Külön jogszabályban meghatározott esetekben eseti gondnok, zárgondnok, ügygondnok, az ügyeinek vitelében akadályozott személy képviseletének biztosítása, méhmagzat részére gondnok rendelése és felmentése, továbbá munkadíjuk megállapítása. Előzetes jognyilatkozat felvétele, jegyzőkönyvbe foglalása, nyilvántartásba való bejegyzésre jogosult bíróságnak történő megküldése. Támogató, hivatásos támogató kirendelése, tevékenységének felügyelete, tisztségéből való felfüggesztése, elmozdítása, felmentése.

Vagyonkezeléssel kapcsolatban: a gyermekek és gondnokoltak készpénzvagyonának gyámi fenntartásos folyószámlán történő elhelyezése, illetve az elhelyezett pénz felhasználása, államilag garantált értékpapírba, biztosítási kötvénybe történő befektetése, letétben kezelése, valamint egyéb tárgyak letétbe helyezése. Gyám, gondnok vagyon- és bérlakás kezeléshez kapcsolódó jognyilatkozata érvényességéhez szükséges jóváhagyás tervezet elkészítése. Rendszeres felügyelet alá vonhatja a vagyonkezelést, ha a szülők a gyermek vagyonának kezelése tekintetében a kötelességüket nem teljesítik. Elbírálásra előkészíti a rendszeres és eseti számadást, meghatározott esetekben a végszámadást. Közreműködik a gyermekek, gondnokoltak ingó- és ingatlanvagyonával és vagyonértékű jogával kapcsolatos ügyekben, közreműködik az őket érintő hagyatéki eljárásokban.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény és a Zala Vármegyei Kormányhivatal Közszolgálati Szabályzata rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet (3 hónapnál nem régebbi erkölcsi bizonyítvánnyal történő igazolása),
* Foglalkozás-egészségügyi alkalmasság,
* Felsőoktatásban – elsősorban jogi szakterületen – szerzett végzettség,
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).

**Előnyök:**

* Előnyt jelent a gyámügyi és gyermekvédelmi szakterületen szerzett tapasztalat,
* Közigazgatási gyakorlat.

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint <https://kormanyhivatal.kh.gov.hu/dokumentumtar?combine=&forras=258&field_dokumentum_cimke%5B0%5D=99&field_dokumentum_cimke%5B1%5D=5054&kozzeteve=All>
* motivációs levél
* iskolai végzettséget, idegen nyelv tudását igazoló okmányok másolatai
* nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul.

**A munkakör betölthetőségének időpontja:**

Az álláshely a pályázatok elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Vármegyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz és bankszámla használathoz költségtérítést biztosított, stb.) A cafetéria juttatás éves összege 2023-ban bruttó 200.000 Ft.

**A pályázat benyújtásának határideje:** 2023. szeptember 30.

A pályázattal kapcsolatosan további szakmai információt Nagy Szilvia osztályvezető asszony nyújt e-mailben a [nagy.szilvia@zala.gov.hu](mailto:nagy.szilvia@zala.gov.hu) e-mailcímen; vagy telefonon a 92/795-055-es telefonszámon.

**A pályázatok benyújtásának módja:**

* Postai úton, a pályázatnak a Zala Vármegyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését,

**vagy**

* Elektronikus úton Dr. Sifter Rózsa főispán asszony részére címezve a humanpolitika@zala.gov.hu e-mail címen keresztül. Kérjük az email tárgyában feltüntetni a feladatkör megnevezését.

**A jelentkezés elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a szakmai ismereteket is felmérő interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2023. október 15.